Bjørge Lillelien

Roar Bjørge Lillelien (født 29. mars 1927 i Slemmestad i Røyken kommune, død 26. oktober 1987 i Oslo) var journalist og sportskommentator i Norsk rikskringkasting fra 1957 til sin bortgang. Lillelien har blitt beskrevet som «en av de fremste sportskommentatorene gjennom tidene».Lillelien var den første programmedarbeideren i NRK Dagsnytt med sport som spesialfelt. Selv om han kommenterte alle idretter, var det fotball, hopp og langrenn som var hans spesialiteter.
Han var kjent for sitt engasjement i stevnene han kommenterte.


== Biografi ==
Lillelien tok journalistutdanning i Chicago fra 1948 og arbeidet i Nordisk Tidende i New York. Tilbake i Norge fikk han jobb i Fremtiden i Drammen. I 1957 fikk han et vikariat i kortbølgen i NRK, og i 1958 ble han fast ansatt. Han refererte sitt første OL fra Squaw Valley i 1960. En av mesterne i dette OL, Håkon Brusveen, ble senere hans makker i mer enn 25 år.Bjørge Lillelien døde av kreft fire måneder etter sitt siste arbeidsoppdrag, som programleder i Ta sjansen i Holmenkollen. Da han døde, skrev VG: «Brølet har stilnet» på førstesiden.Han var far til tidligere leder for Petre og senere radiosjef i NRK Marius Lillelien.


== Sitater ==

Da det norske fotballandslaget slo England 2-1 under VM-kvalifiseringskampen på Ullevaal Stadion i Oslo den 9. september 1981 kommenterte Lillelien kampen, og i seiersrusen skrek han følgende med hes røst: 

Der blåser han! Der blåser han! Norge har slått England 2–1 i fotball! Vi er best i verden! Vi er best i verden! Vi har slått England 2–1 i fotball! Det er aldeles utrolig! Vi har slått England! England, kjempers fødeland – Lord Nelson, Lord Beaverbrook, sir Winston Churchill, sir Anthony Eden, Clement Attlee, Henry Cooper, Lady Diana, vi har slått dem alle sammen, vi har slått dem alle sammen. Maggie Thatcher, can you hear me? Maggie Thatcher, jeg har et budskap til deg midt under valgkampen, jeg har et budskap til deg: Vi har slått England ut av verdensmesterskapet i fotball. Maggie Thatcher, som de sier på ditt sprog i boksebarene rundt Madison Square Garden i New York: –Your boys took a hell of a beating! Your boys took a hell of a beating! Maggie Thatcher: Norge har slått England i fotball! Vi er best i verden! Terje Dalby, vær så god!

I 2002 kåret den britiske avisen The Observer dette utropet til den beste prestasjonen av en kommentator noensinne.


== Bibliografi ==
Bjørn Wirkola, fortalt til Bjørge Lillelien (1969). Knall og fall. Oslo: Cappelen. s. 134. 
Bjørge Lillelien (1983). Bjørge spør sport. Oslo: Aventura. s. 82. ISBN 8258802216. 
Bjørge Lillelien (1985). Bjørge spør sport 1985. Oslo: Aventura. s. 72. ISBN 8258803719. 
Bjørge Lillelien (1985). Saken er klar! (norsk). Oslo: H. Aschehoug & Co (W. Nygaard). s. 133 sider. ISBN 8203152120.  [Bokomtale med forsidebilde på Bokelskere.no]
Bjørge Lillelien; Tor Røste Fossen (1986). VM-boka : Mexico, Maradona og andre høydepunkter. Oslo: Aschehoug. s. 152. ISBN 8203154107. 


== Referanser ==


== Eksterne lenker ==
 Wikiquote: Bjørge Lillelien – sitater

(no) Publikasjoner av Bjørge Lillelien i BIBSYS
(no) Bjørge Lillelien i Store norske leksikon
(no) Bjørge Lillelien i Norsk biografisk leksikon
«Lillelien rapporterer frå dramaet Lyn - Barcelona» Det står 2-0 til Lyn då Bjørge Lillelien kjem inn i sendinga og rapporerer frå kvartfinalen i Spania vinteren 1969.
Bjørge Lillelien seierstale «Vi er best i verden!» - Lydklippet på YouTube
Lydklippet av scoringene i 1981-kampen og «–Vi er best i verden!»
«Radio: Privatlandskamp mellom Italia og Norge» 25.09.1985 vant Norge 2-1 over Italia. Kampen ble spilt i Lecce. Kommentator: Bjørge Lillelien.
Lillelien lever på BBC – artikkel på Nrk.no
Magiske øyeblikk med Bjørge Lillelien – artikkel på Nrk.no/norgesglasset
Tok en Lillelien - artikkel på VG.no
The Observers opprinnelige vinnerliste der Bjørge Lilleliens navn av en merkelig grunn er feilskrevet som «Bjorn Minge».
The Observer: Greatest bits of commentary: what you thought
«VG 27.10.1987 side 1». Oslo: VG : ARKIV. 27. oktober 1987. CS1-vedlikehold: Dato og år (link)
«VG 27.10.1987 side 13». Oslo: VG : ARKIV. 27. oktober 1987. CS1-vedlikehold: Dato og år (link)
«VG 27.10.1987 side 14-15». Oslo: VG : ARKIV. 27. oktober 1987. CS1-vedlikehold: Dato og år (link)
«VG 27.10.1987 side 16-17». Oslo: VG : ARKIV. 27. oktober 1987. CS1-vedlikehold: Dato og år (link)
«Dagbladet tirsdag 27. oktober 1987». Oslo: Dagbladet. 27. oktober 1987. CS1-vedlikehold: Dato og år (link)